ПРИЗНАНИЕ! По заръка на Баба Ванга правят параклис „Св. Георги“ в...
По заръка на Баба Ванга в двора на църквата „Св. св. Кирил и Методий“ в село Полето изграждаме параклис, който ще носи името „Св. Георги Победоносец“. Това каза за Фокус Иван Манчев, кмет на малкото населено място, което се намира в община Симитли.По думите му изграждането на параклиса в село Полето е започнато преди две години.„Всъщност ние искахме да го направим по-рано, но по стечения на обстоятелствата не успявахме. Идеята за изграждането на параклиса идва от там, че по думите на местни жители, когато в село Полето е била изграждана църквата, тя е трябвало да носи името на св. Георги, но по незнайни причини тя бива кръстена „Св. св. Кирил и Методий“. Един от местните жители на Черниче казва, че едно време Баба Ванга е казала на жителите на селото, че църквата трябва да се казва на името на св. Георги, но това не се случва“, каза още Иван Манчев.Той заяви, че през годините назад, преди да започне строителството на параклиса, са се случили много смъртни случаи в селото, затова е било взето решение да започне изграждане на параклиса.„Средствата за изграждането на храма са от Георги Григоров, който е от селото, но всички ние помагаме на трудови начала. Към момента работят и майстори, за да може по-бързо да приключим градежа“, коментира Манчев.Той добави, че към момента са почти на финала и до август месец се очаква параклисът да бъде готов.